Qui és Claire Maurier?
Claire Maurier, nom artístic[notes 1] d'Odette Agramon[notes 2] (Ceret, 27 de març del 1929), és una actriu nord-catalana especialitzada en papers còmics amb una llarga carrera al teatre, el cinema i la televisió.
El seu pare tenia una sala de cinema a Tolosa de Llenguadoc, cosa que potser desvetllà una vocació teatral que se l'inicià ja de ben jove, interpretant la Ventafocs a l'"École de plein air" d'Arcachon. Als setze anys va ser admesa al conservatori de Bordeus, i durant un bienni actuà[notes 3] als teatres locals; el 1947 obtingué un primer premi en la categoria de comèdia i un segon premi en la de tragèdia. Es traslladà a París a completar la seva formació amb René Simon, de qui en fou deixeble durant dos anys. El 1951 va fer el seu primer paper important, Lisistrata, a l'adaptació que Maurice Donnay havia fet de la gran comèdia clàssica.
Després d'haver fet alguns petits papers al cinema[notes 4] i al teatre, es distingí el 1957 a Le dos au mur, cosa que feu que François Truffaut la descobrís i l'hi oferís, el 1959, fer de mare inconstant de Jean-Pierre Léaud a Les Quatre Cents Coups. Posteriorment seria l'esposa provençal bígama de Bourvil i Fernandel a la pel·lícula del 1963 La Cuisine au beurre. Tres lustres més tard feu de mare (biològica) a La gàbia de les boges (1978) i de Madeleine a Un mauvais fils de Claude Sautet.
Tota la seva carrera ha compaginat el cinema amb el teatre, amb incursions al mitjà televisiu com la interpretació de "Maryse Berthelot", una de les protagonistes de la tele-sèrie Faites comme chez vous (2005).
(Llargmetratges: directors i papers)
(selecció: papers secundaris a moltes sèries)
(tots els teatres a París, si no s'indica altrament)
Una actriu nord-catalana.